Publication: Magyar Közlöny
Issue: MK-1999-118 (Year: 1999, Number: 118)
Era: 1990-2004
Section: [1975. évi II. törvénynek az 1991. évi II. törvény 3. §-ával
Paragraph Index: 1676

[1975. évi II. törvénynek az 1991. évi II. törvény 3. §-ával megállapított 44. § (4) bekezdése]. Ezt megelőzően nem volt törvényi garancia a nyugdíjak karbantartására, a nyugdíjemelésekre eseti jelleggel, a költségvetés teherbíró-képességétől függően került sor. Az 1999. január 1-je előtt megállapított nyugdíjak mértékét nem azonos módon határozza meg a nyugdíjas által fizetett járulék mértéke és az általa teljesített szolgálati idő. Az alacsony nyugdíjak kialakulásának indokai között — az érintett nyugdíjasok egy nem elhanyagolható rétege esetében — nagy szerepe van annak is, hogy az aktív korukban, valamint a nyugdíjuk megállapításakor hatályos jogszabályok alapján működő társadalombiztosítási rendszerben a biztosítási jelleg másodlagos szerepet kapott és évek hosszú során át nem történt meg következetesen a nyugdíjak karbantartása. Ugyanakkor e nyugdíjasok tekintetében is törvényi kötelezettséget vállalt az állam arra, hogy a társadalombiztosításon belül biztosítja számukra a szociális biztonságot. A Tbtv. 3. §-a a társadalombiztosítás alapelveként mondta ki, hogy az anyagi ellátás a végzett munkához és a szociális biztonság követelményeihez igazodik. Nem bizonyítható az indítványozóknak a megkülönböztetés önkényességének igazolására kifejtett azon állítása sem, amely szerint az alacsony nyugdíjak emelése érdekében alkalmazott pozitív diszkrimináció azok terhére történt, akik szolgálati idejük és az általuk fizetett járulék alapján magasabb nyugdíjra szereztek jogosultságot. Érvelésük szerint a törvényhozó az alacsony nyugdíjaknak a többi nyugdíjtól eltérő emelését — a biztosítási elv sérelme nélkül — csak az állami költségvetés terhére tehette volna meg. A Nyugdíjbiztosítási Alapnak az állami költségvetéstől való elválasztása megtörtént, azonban ez nem jelenti annak a költségvetéstől való teljes elkülönülését. A Tny. 2. §

Source: https://magyarkozlony.hu/hivatalos-lapok/5b22e3113a889e574eb21a43c906618e4286f2be/dokumentumok/9ee8d162b16e80cd11dbe8b776dc1de33d07245a/letoltes